ДРУШТВО ЗА РЕОСИГУРАЊЕ

**„ДУНАВ РЕ“ а.д.о.**

- Скупштина Друштва –

**З А П И С Н И К**

Са 111. ванредне седнице Скупштине Друштва, одржане дана 26.09.2022. године, у пословним просторијама Друштва, Београд, Кнез Михаилова бр. 6/II, у сали за састанке.

Седница је почела у 13,00 часова.

Члан Извршног одбора, Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 16.09.2022. године.

Седници су присуствовали пуномоћници следећих акционара:

Компанија Дунав осигурање а.д.о.- 853.905 гласова - пуномоћник Бојан Миладиновић,

Сава неживотно осигурање а.д.о.- 27.310 гласова - пуномоћник Синиша Нишић,

Convest ad Novi Sad zbirni račun – 9.100 гласова - пуномоћник Синиша Нишић и акционар Душица Пантић.

Поред наведених пуномоћника акционара и акционара, седници су присуствовали и запослени у Друштву: Зорана Пејчић, председник Извршног одбора, Татјана Комненић, члан Извршног одбора, Бојан Маричић, члан Извршног одбора, Зоран Суботић, Директор сектора за финансије и рачуноводство, Ивана Медић, Координатор службе за опште послове и Милица Жарковић, Координатор службе за правне и кадровске послове.

Затим је Бојан Маричић саопштио податак да од укупно 980.117 гласова, седници Скупштине присуствују представници акционара који располажу са 890.678 гласова што представља 90,85% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Присутни пуномоћници акционара и акционар су били сагласни са датом напоменом, тако да је као једини кандидат за прeдседника Скупштине предложен Бојан Миладиновић, пуномоћник Компаније Дунав осигурање.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 890.678 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 111. ванредне седнице Скупштине Друштва бира се г-дин Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 111. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да су као представници стручне службе за бројање гласова задужене присутне Ивана Медић и Милица Жарковић, а за вођење записника задужена је присутна Милица Жарковић.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 110. редовне седнице Скупштине
3. Предлог Одлуке о избору Друштва за ревизију финансијских извештаја за 2022. годину
4. Предлог Одлуке о одређивању накнаде за обављање ревизије финансијских извештаја за 2022. годину
5. Разматрање Информације о резултатима пословања Друштва за период 01.01.2022. године до 30.06.2022. године
6. Разно

**2.** **Разматрање и усвајање Записника са 110. редовне седнице Скупштине**

Пошто присутни акционари нису имали примедбе на предложени текст Записника са 110. седнице Скупштине, то је на основу чл. 29. Пословника о раду, са 890.678 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 110. седнице Скупштине одржане дана 28.04.2022. године у тексту који је достављен у материјалу за седницу.
2. Текст усвојеног Записника чини саставни део ове Одлуке.
3. **Предлог Одлуке о избору Друштва за ревизију финансијских извештаја за 2022. годину**

Известилац по овој тачки дневног био је Бојан Маричић који је присутне информисао са садржином предлога Одлуке о избору друштва за ревизију финансијских извештаја за 2022. годину.

Бојан Маричић је истакао да је Надзорни одбор Друштва утврдио предлог Одлуке за избор ревизора на који је Народна банка Србије дала сагласност. С обзиром на добијену сагласност, Скупштини Друштва је предложено да за обављање послова ревизије финансијских извештаја “Дунав Рe” а.д.о за 2022. годину, изабере душтво за ревизију „KPMG“ д.о.о. из Београда.

По завршеном излагању Бојана Маричића, а на основу члана 52., став 1., тачка 13. Закона о осигурању и члана 31. став 1. тачка 17. Статута Друштва за реосигурање “Дунав Ре” а.д.о. (пречишћен текст од 01.04.2022. године) и прeдлога Надзорног одбора Друштва, Скупштина Друштва је са 890.678 гласова „за“, без гласова „против“ и „уздржаних“, донела

О Д Л У К У

о избору друштва за ревизију

1. За обављање послова ревизије финансијских извештаја “Дунав Рe” а.д.о за 2022. годину, бира се друштво за ревизију „KPMG“ д.о.о. из Београда, Булевар Милутина Миланковића 1 Ј.
2. Са друштвом за ревизију из тачке 1. ове Одлуке, „Дунав Ре“ а.д.о. ће закључити уговор којим ће утврдити међусобна права и обавезе у вези са обављањем послова ревизије финансијских извештаја.
3. Ова Одлука ступа на снагу даном доношења.

О б р а з л о ж е њ е

У складу са овлашћењима из члана 44-б, Статута Друштва, Комисија за ревизију је након разматрања препоруке Компаније „Дунав осигурање“ а.д.о. и оцене стручности и независности у односу на Друштво, предложила Надзорном одбору кандидата за ревизију финансијских извештаја за 2022. годину.

Надзорни одбор Друштва је сходно члану 42. Статута утврдио предлог Одлуке којом је предложио да се за ревизора који ће обавити ревизију финансијских извештаја за 2022. годину, изабере друштво за ревизију „KPMG“ д.о.о. из Београда.

Народна банка Србије је у складу са чланом 183. Закона о осигурању, Решењем Г. бр. 9547 од 14.09.2022. године, дала претходну сагласност на избор друштва за ревизију.

На основу напред наведеног донета је Одлука као у диспозитиву.

1. **Предлог Одлуке о одређивању накнаде за обављање ревизије финансијских извештаја за 2022. годину**

Известилац по овој тачки дневног био је Бојан Маричић који је присутне упознао са садржином Одлуке о накнади за обављање ревизије финансијских извештаја за 2022. годину.

Потом је на основу члана 52., став 1., тачка 13. Закона о осигурању и члана 31. став 1. тачка 17. Статута Друштва за реосигурање “Дунав Ре” а.д.о. (пречишћен текст од 01.04.2022. године), a на прeдлог Надзорног одбора Друштва, Скупштина Друштва са 890.678 гласова „за“, без гласова „против“ и „уздржаних“, донела

О Д Л У К У

о накнади за обављање ревизије

1. За обављање послова ревизије финансијских извештаја “Дунав Рe” а.д.о., за 2022. годину, одређује се накнада у износу од 23.760,00 Евра у динарској противвредности, по средњем курсу Народне банке Србије на дан плаћања.
2. У износ накнаде из тачке 1. ове Одлуке укључен је порез на додату вредност.
3. Ова Одлука ступа на снагу даном доношења

О б р а з л о ж е њ е

У складу са овлашћењима из члана 44-б, Статута Друштва, Комисија за ревизију је приликом избора кандидата за ревизију финансијских извештаја за 2022. годину, предложила и висину накнаде за обављање ревизије финансијских извештаја за 2022. годину.

Имајући у виду да је према одредбама Закона о осигурању и Статута Друштва, одлучивање о накнади за обављање ревизије финансијских извештаја у надлежности Скупштине, донета је Одлука као у диспозитиву.

1. **Разматрање Информације о резултатима пословања Друштва за период 01.01.2022. године до 30.06.2022. године**

Известилац по овој тачки дневног реда био је Зоран Суботић који је присутне информисао са резултатима пословања Друштва за период од 01.01.2022. године до 30.06.2022. године.

Он најпре истакао да је у другом кварталу завршен процес трансформације дрштвеног капитала и да је завршена подела акција запосленима, а остатак је пренет у Акционарски фонд, што је учињено у складу са Изменама и допунама Закона о осигурању. Важан догађај је и исплата дивиденде крајем јуна месеца ове године у износу од нешто преко 175 милиона динара.

Када је реч о резултатима пословања, навео је да нето добит износи 268,11 милиона динара, што је нешто ниже у односу на прошлу годину, а врло близу Плана за 2022. годину. Ово је узроковано највећим делом због мало виших расхода од обезвређења односно исправке вредности потраживања, при чему очекујемо да ће већ у трећем кварталу бити нешто повољнија ситуација.

Он је затим указао да су настављене високе стопе раста премије како укупне премије реосигурања, тако и премије реосигурања у самопридржају. Укупна премија је расла по стопи од 18,78%, премија у самопридржају 27% и то је негде генератор пословног резултата и укупне добити Друштва.

Што се тиче штета, оне су такође расле. Добит из инвестиционе активности је виша у односу на прошлу годину. Када је реч о неким показатељима пословања, они су и даље изузетно повољни, комбиновани рацио је на нивоу од 81,52%.

По питању трошкова пословања, они су расли у складу са растом премије, а највећи раст је услед раста провизије. Истакао је и да су техничке резерве покривене 100%, као и гарантна резерва.

Што се тиче адекватности капитала, нагласио је да је и даље на врло високом нивоу са стране локалног законодавста. Однос између расположиве и захтеване маргине солвентности је 3,43 што је доста добар показатељ.

На крају је напоменуо да је кредитни рејтинг Друштва повећан са стабилног на позитиван.

По завршеном излагању Зорана Суботића, а на основу члана 31. Статута Друштва за реосигурање “Дунав Ре” а.д.о. од 29.11.2006. године (пречишћен текст од 01.04.2022. године), Скупштина Друштва је са 890.678 гласова „за“, без гласова „против“ и „уздржаних“, донела

О Д Л У К У

1. Прихвата се Информација о пословању Друштва за реосигурање “Дунав Ре” а.д.о. у периоду од 01.01.2022. до 30.06.2022. године.
2. Oва Одлука ступа на снагу дaном доношења.
3. **Разно**

Под тачком разно није било предлога за разматрање.

Седница је завршена у 13,17 часова.

Записник саставила Председник Скупштине

Милица Жарковић \_\_\_\_\_\_\_\_\_\_\_\_\_\_\_\_\_\_